Peter Bosz

Peter Bosz (s. 21. marraskuuta 1963) on alankomaalainen jalkapallovalmentaja ja entinen pelaaja. Kesästä 2023 lähtien hän on toiminut PSV Eindhovenin päävalmentajana. 

 Ura pelaajana 

Bosz viihtyi pelaajaurallaan erilaisissa rooleissa puolustajana ja keskikentän pohjalla. Hän aloitti pelaajauransa SBV Vitessessä ja haki vauhtia amatööritasolta, kunnes liittyi vuonna 1985 RKC Waalwijkin joukkueeseen. Bosz oli Waalwijkin vakiopelaaja avauskokoonpanossa ja oli osaltaan johdattamassa joukkuetta Eerste Divisien voittoon kaudella 1987–1988 ja nousuun pääsarjatasolle. Bosz itse jätti seuran kauden jälkeen ja siirtyi Sporting Toulon Variin, jossa pelasi kolme kautta Ranskan pääsarjassa.

Kesällä 1991 Bosz palasi kotimaahansa siirtyen Feyenoordin paitaan. Bosz vakiinnutti paikkansa suurseuran puolustuksessa ja juhli seuran kanssa liigamestaruuden lisäksi kolmea cupin voittoa. Kaudella 1996–1997 Boszin rooli seurassa väheni ja hän siirtyi syyskuussa 1996 japanilaiseen JEF Unitediin. Bosz palasi vielä Eurooppaan edustaen FC Hansa Rostockia ja NAC Bredaa. Hän lopetti pelaajauransa kauteen 1999 JEF Unitedissa.

Maajoukkuetasolla Bosz edusti Alankomaita kahdeksassa A-maaottelussa muttei onnistunut koskaan vakiinnuttamaan paikkaansa Oranjen kokoonpanossa. Hän oli mukana Alankomaiden EM-välieräjoukkueessa 1992, mutta pelasi vain muutaman minuutin viimeisen alkulohko-ottelun lopussa.Bosz, Peter

 Ura valmentajana 

Valmennusuransa Bosz aloitti AGOVV Apeldoornissa vuonna 2000. Hän luotsasi seuran amatöörisarja Hoofdklassen mestariksi kaudell 2001–2002 ja siirtyi menestyksen saattelemana De Graafschapin päävalmentajaksi. Debyyttikausi ammattilaistasolla oli pettymys, kun Graafschap putosi kauden jälkeen liigasta. Bosz oli vuoden sivussa valmennustehtävistä, kunnes jatkoi uraansa kesällä 2004 Heracles Almelon päävalmentajana. Seura voitti Boszin johdolla Eerste Divisien mestaruuden 2004–2005 ja nousi liigaan 20 vuoden tauon jälkeen.Netherlands - List of Second and Third Division Champions Heracles myös säilytti sarjapaikkansa kaudella 2005–2006 Boszin johdolla ollen sarjassa 13:s. Bosz jätti Heraclesin kesällä 2006 ja siirtyi Feyenoordin tekniseksi johtajaksi.PETER BOSZ Feyenoord erotti Boszin tammikuussa 2009.Feyenoord sack coach Verbeek after six months 

Valmennustehtäviin hän palasi toukokuussa 2010, kun hänestä tuli toistamiseen Heracles Almelon päävalmentaja.Peter Bosz nieuwe trainer Heracles Bosz johdatti seuran parhaimmillaan liigassa kahdeksanneksi ja Alankomaiden cupissa loppuotteluun. Historiallinen cup-mestaruus jäi saavuttamatta, kun PSV Eindhoven oli finaalissa vahvempi maalein 3–0. Kesällä 2013 Bosz siirtyi Heraclesista kasvattajaseuransa SBV Vitessen päävalmentajaksi.Bosz nieuwe trainer van Vitesse Boszin alaisuudessa Vitesse sijoittui kaudella 2014–2015 Eredivisien viidenneksi ja selvisi Eurooppa-liigaan, jossa kuitenkin putosi Southamptonille karsintojen 3. kierroksella. Tammikuussa 2016 Bosz jätti yllättäen Vitessen ja siirtyi israelilaisen Maccabi Tel Avivin päävalmentajaksi.Bosz leaves Vitesse for Maccabi Tel Aviv  Boszin johdolla Maccabi jäi Israelin liigan mestaruustaistelussa toiseksi. Kauden jälkeen hän jätti seuran ja siirtyi kolmivuotisella sopimuksella AFC Ajaxin peräsimeen.Ajax stelt Bosz aan als opvolger De Boer

Boszin debyyttikausi Ajaxissa alkoi heikosti, kun joukkue putosi Mestarien liigan lohkovaiheesta häviämällä venäläiselle FK Rostoville.Four-time European champions Ajax missed out on a place in the Champions League group stage after losing 4–1 to Rostov Eredivisiessä Ajax taisteli mestaruudesta Feyenoordin kanssa, mutta joutui lopulta taipumaan pisteen erolla.Kuyt hat-trick helps Feyenoord win first Eredivisie title in 18 years Eurooppa-liigassa Ajax voitti lohkonsa ja raivasi tiensä pudotuspelien läpi loppuotteluun saakka. Finaalipaikka oli Ajaxin ensimmäinen europeleissä sitten kauden 1995–1996 Mestarien liigan loppuottelun. Boszin miehistö hävisi finaalissa Manchester Unitedille 2–0.Manchester United’s Paul Pogba sets up Europa League final win over Ajax Menestyksekkään kauden jälkeen Bosz siirtyi Saksan Bundesliigan Borussia Dortmundin päävalmentajaksi kaksivuotisella sopimuksella.Bundesliga: Borussia Dortmund name Peter Bosz as new coach

Dortmundin kausi alkoi Boszin alaisuudessa vahvasti ja pelasi seitsemän Bundesliiga-kierrosta tappioitta. Lokakuun puolivälissä suunta kääntyi. RB Leipzigille kärsityn tappion jälkeen Dortmund juuttui kahdeksan ottelun voitottomaan putkeen, mikä päättyi nöyryyttävään kotitappioon SV Werder Bremenille. Mestarien liigassa kausi oli Boszin joukkueelle vielä vaikeampi, sillä joukkue hävisi neljä lohkovaiheen ottelua ja onnistui APOEL FC:tä vastaankin pelaamaan vain kaksi 1–1 tasapeliä. Lopulta Bremenille kärsityn tappion jälkeen 10. joulukuuta seurajohto erotti Boszin tehtävästään.Borussia Dortmund trennt sich von Trainer Bosz

Jouluna 2018 Bosz allekirjoitti vuoteen 2020 ulottuvan sopimuksen Bayer Leverkusenin kanssa. Hän aloitti päävalmentajana tammikuussa 2019.PETER BOSZ ÜBERNIMMT TRAINER-AMT VON HEIKO HERRLICH Boszin johdolla Leverkusen nousi kevätkaudella Bundesliigassa sijalta yhdeksän neljänneksi ja selvitti tiensä Mestarien liigan lohkovaiheeseen. Kausi 2019–2020 sujui kangerrellen ja varsinkin syyskaudella Leverkusenin tulokset olivat edelliskevättä heikompia. Lopulta Leverkusen oli sarjassa 5:s. Europeleissä Bosz luotsasi Leverkusenin Eurooppa-liigan puolivälieriin, kun tie Mestarien liigassa katkesi jo lohkovaiheessa. Saksan cupissa Leverkusen pelasi finaalissa 11 vuoden tauon jälkeen, mutta hävisi jatkoajalla Bayern Münchenille.DFB-Pokal, 2019/2020, Finale Kausi 2020–2021 alkoi Bundesliigassa vahvasti ja Leverkusen pelasi 12 ensimmäistä ottelua ilman tappioita ja johti kahden kierroksen ajan sarjaa. Talvitauon jälkeen tulokset heikkenivät ja vuoden 2021 puolella Bosz onnistui luotsaamaan seuran voittoon vain kolmessa Bundesliiga-ottelussa. Leverkusenin tie katkesi myös Eurooppa-liigassa jo ensimmäisellä pudotuspelikierroksella sveitsiläistä BSC Young Boysia vastaan yhteismaalein 6–3. Seurajohto erotti Boszin tehtävistään maaliskuussa 2021.Leverkusen entlässt Peter Bosz, Hannes Wolf übernimmt

Kesällä 2021 Bosz teki kaksivuotisen sopimuksen Ranskan Ligue 1:ssä pelaavan Olympique Lyonin kanssa.Press release - Peter Bosz joins Olympique Lyonnais Bosz johdatti kaudella 2021–2022 liigassa vasta sijalle 8. Eurooppa-liigassa joukkueen pelit jatkuivat puolivälieriin saakka, joissa Lyon taipui West Hamille yhteismaalein 1–4.West Ham into semis Kausi 2022–2023 alkoi tuloksellisesti heikosti ja Lyon erotti Boszin tehtävistään lokakuun alussa 2022, kun Lyon oli pelannut viisi liigaottelua ilman voittoja.Peter Bosz limogé par l'OL, Laurent Blanc arrive

Kesäkuussa 2023 Boszista tuli PSV Eindhovenin päävalmentaja.Peter Bosz appointed new coach at PSV Eindhoven Boszin johdolla PSV hävisi kaudella 2023/24 vain yhden Eredivisie-ottelun ja voitti liigan mestaruuden kuuden vuoden tauon jälkeen. Kaudella 2024/25 PSV näytti jo häviävän mestaruustaistelun AFC Ajaxille, kun PSV hävisi sille kärkitaistelussa maaliskuun lopussa ja oli yhdeksän pistettä perässä. Ajax kuitenkin pelasi tuon jälkeen heikon kevään, kun taas Boszin valmentama PSV voitti kaikki seitsemän liigaotteluaan ja juhli lopulta päätöskierroksella toista perättäistä liigamestaruutta.Ajax romahti – PSV voitti Hollannin mestaruuden

 Meriitit 
 Pelaajana 
 Alankomaiden mestaruus: 1993
 Alankomaiden cup (3): 1992, 1994, 1995
 Eerste Divisie: 1988
Valmentajana
 Alankomaiden mestaruus: 2024, 2025
 Eurooppa-liiga
hopeaa: 2017
 Saksan cup
hopeaa: 2020
 Alankomaiden cup
hopeaa: 2012
 Alankomaiden supercup: 2024
 Eerste Divisie: 2005
 Hoofdklasse: 2002
 Alankomaiden vuoden valmentaja (Rinus Michels -palkinto): 2017

 Lähteet 

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt